
A rendőrség presztízsének alakulása Magyarországon

A rendőrség társadalmi megítélése a tudományos értékű irodalom hiánycikkét képezi. Véleményem szerint azonban, a rendőrségnek, mint a közhatalom végrehajtó szervének, ismernie kell az emberek rendőrségi szervezetről alkotott képét, hogy ezáltal hatékonyabban és ember közelibb módon működhessen - közeledjen a közösségi rendőrségi modell felé. Már csupán a rendőrség sajátos „szolgáltató” jellegéből adódóan is érdemes a szolgáltatás alanyainak, az állampolgárok véleményének megismerése.
A dolgozatban a magyar rendőrség presztízsének, tekintélyének és társadalmi megítélésének illetve ezen az előbbiek különféle sajátosságok szerinti megoszlásának vizsgálatával próbálok következtetéseket levonni a lakosság körében a rendőrség szervezetéről alkotott képre. A történelmi előzmények rövid tárgyalása, majd a tekintélyt befolyásoló különféle tényezők részletesebb vizsgálata után egy saját magam által végzett közvélemény-kutatás segítségével illetve ezen kutatás eredményeinek és a korábban végzett reprezentatív felmérések eredményeinek összevetésével a célom megállapítani, és ha lehet megérteni, hogy a társadalom hogyan vélekedik a rendőrségről, a rendőrökről és az általuk végzett munkáról. A megállapítások –azaz az okozat megjelenése- után a lehetséges okozókat, körülményeket állítom szembe a kapott eredményekkel.
Célom tehát e dolgozattal ezen űr kitöltése, és egy átfogó (ha nem is reprezentatív) képet kapni arról, hogyan és milyennek látják az állampolgárok a végrehajtó szervet.



